  Руслан Нуриахметов Майя Бывальцева 0+ 17-тӥ тошлшоре Удмуртиын «Пельняньлэн дунневыл нуналэз» фестиваль улсын муниципал кылдытэтъёс куспын «Азьлозэ малпаса» вожвылъяськон кутскиз. Улосвылысь ёросъёслы удмурт пуконлы, йӧскалык сиён пӧранлы, эктонъёслы сӥзем ужрадъёс ортчытыны но аспӧртэм фотозона лэсьтыны ӵекто. Со сярысь фествиальлэн пресс-службаез ивортӥз. Конкурслэн нырысетӥ люкетэз – «Пукон корка» – 17- 31 толшоре ортчоз. Муниципал клыдытэтын пукон ӝыт радъяса, 10 минутозь ролик лэсьтоно. Сое 31-тӥ толшорозь #ВозрождаяТрадиции #пельменьфест #домдружбынародовУР хешетегъёсын мерлыко вотэсъёсы поттоно. Кыкетӥез – «Туспуктон инты», со 1-8 тулыспалэ ортчоз. Ёросын фетивальлэсь пуштроссэ возьматӥсь фотозолна кылдытоно. Пыриськись командалэсь отын лэсьтэм туспуктэмзэ #ВозрождаяТрадиции  #пельменьфест #домдружбынародовУР хештегеъёсын мерлыко вотэсъёсы поттоно. Ужез 8-тӥ тулыспалозь быдэстыны кулэ. Куинетӥ люкетэз – «Ческыт ӝытъёс» фотоконкурс – 17-тӥ толшорысен 6-тӥ тулыспалозь мыноз. Пыриськисьёслы валче пукон дыръя удмурт сиён пӧраны но туспуктэмез #ВкусныеПосиделки #пельменьфест #МиннацУР хештегъёсын мерлыко вотэсъёсы поттоно. Ныьлетӥ люкетэз 17-тӥ толшорысен 8-тӥ тулыспалозь кыстӥськоз. «Эктом-а?» марафон улсын пыриськись команда вакчи видео лэсьтыны кулэ. Крезьгурез пусйиськем бере радъясьёс ыстозы. Роликез озьы ик мерлыко вотэсъёсы поттоно, #Потанцуем #Эктома #пельменьфест хештегъёс ватсаса. Командае пырсиькисьёслэн лыдзыя но арессыя нокыӵе сюбегатонъёс ӧвӧл Вожвылъяськонлэн котькуд люкетэзъя жюри 10 финалистъёсты быръёз, соос асьсэ «пуконзэс» фесмтивальлэн валтӥсь нуналаз 12-тӥ тулыспалэ возьматозы. Собере шулдыръяськонлэн сценаез вылысен вормисьёсты шараялозы но пусъёзы. Конкусрлэн валатэтэныз (положение) татын тодматскыны луоз. Вожвылъяськонэз Удмуртиысь йскалык политикая министерство но Калыкъёслэн эшъяськон юртсы ортчыто. Тодэ вайытом, 2022-тӥ арын «Пельняньлэн дунневыл нуналэз» фестиваль Удмурт калыклэн шутэтсконэзлы сӥземын луоз но «Шулдыр пуком, ческыт сиём» мереткыл (девиз) улсын ортчоз. Сиён-юонъя валтӥсь элькун шулдыръяськон 12-тӥ тулыспалэ Ижкарысь Киров нимо паркын радъяськоз. Тегъёс: пельнянь Пельняньлэндунневылнуналэз вожвылъяськон Ижкар Удмуртия  